**נבחרת מקסיקו בכדורגל** היא נבחרת הכדורגל הלאומית של מקסיקו. אצטדיונה הביתי של נבחרת מקסיקו הוא אצטדיון האצטקה שבמקסיקו סיטי.

בחלק גדול מהמאה ה-20, ובעיקר בשנות ה-90, הייתה למקסיקו שליטה כמעט מוחלטת בכדורגל בצפון ומרכז אמריקה, ובעקבות כך קיבלה את הכינוי "הענקית של CONCACAF". זכיות מפתיעות של נבחרות קנדה וארצות הברית בגביע הזהב של CONCACAF (אליפות צפון ומרכז אמריקה) בשנים 2000 ו-2002 בהתאמה, והפסד לארצות הברית בשמינית גמר מונדיאל 2002, סימנו את סוף שליטתה המוחלטת של מקסיקו בכדורגל בצפון ומרכז אמריקה, ותחילתו של עידן חדש. כיום נאבקות מקסיקו וארצות הברית על הבכורה באזור זה.

הכדורגל המקסיקני מצליח גם במפעלים אחרים. החל מראשית שנות ה-90 מוזמנת נבחרת מקסיקו כאורחת קבועה לטורניר הקופה אמריקה, שם היא מגיעה באופן קבוע לשלבים הגבוהים של הטורניר. כמו כן, מוזמנות גם קבוצות כדורגל ממקסיקו להשתתף בטורניר גביע הליברטדורס שם הן זוכות להצלחה.

אף על פי שלזכותה של מקסיקו 16 הופעות בגביע העולם בכדורגל, היא מעולם לא הגיעה מעבר לשלב רבע הגמר, אליו הגיעה ב-1970 וב-1986. בשתי הפעמים הייתה מקסיקו המארחת של הטורניר. מקסיקו הושעתה ממונדיאל 1990 בעקבות זיוף גילאים של שחקנים באליפות נוער.

אחד מהישגיה הגדולים של מקסיקו היה הזכייה בגביע הקונפדרציות בשנת 1999, כשאירחה את הטורניר וניצחה בגמר את נבחרת ברזיל בתוצאה 4:3.

הדירוג הנוכחי של נבחרת מקסיקו ברשימת הדירוג של פיפ"א, הוא המקום ה-15 בעולם, נכון ל-15 בפברואר 2024; הניקוד הוא 1,652.70 - ללא שינוי לעומת ניקוד קודם. דירוג השיא 4 נמדד לראשונה בפברואר 1998, והדירוג הנמוך ביותר 40 נמדד לראשונה ביולי 2015.

היסטוריה
--------

### שנים ראשונות

כדורגל במקסיקו נוסד בתחילת המאה ה-20 על ידי קבוצות מהגרים מאירופה, בעיקר מקורנוול, אנגליה ומאוחר יותר על ידי גולים ספרדים שנמלטו ממלחמת האזרחים בספרד. בשנים הראשונות התמודדה מקסיקו במשחקי ידידות נגד נבחרת גואטמלה. מאוחר יותר התמודדה מקסיקו במשחקי ידידות נוספים עד להקמתה של התאחדות הכדורגל של מקסיקו בשנת 1927.  

הטורניר הראשון בו התמודדה נבחרתה הרשמית של מקסיקו היה טורניר הכדורגל האולימפי באולימפיאדת 1928 ובו הפסידה בסיבוב הראשון לספרד בתוצאה 7-1. שנתיים לאחר מכן, מקסיקו התמודדה במשחק הפתיחה של גביע העולם הראשון בשנת 1930 והובסה 4-1 על ידי צרפת. מקסיקו הפסידה גם בשני משחקיה הנוספים בטורניר מול צ'ילה וארגנטינה.   

מקסיקו לא הצליחה להעפיל למונדיאל 1934 לאחר שהפסידה במשחקי המוקדמות לארצות הברית 4-2 ופרשה ממוקדמות מונדיאל 1938.
לאחר מלחמת העולם השנייה, העפילה מקסיקו למונדיאל 1950, אך גם בו, כמו גם במונדיאל 1954, הפסידה בכל משחקיה.
במונדיאל 1958 השיגה מקסיקו לראשונה תוצאת תיקו, מול ויילס, אך הפסידה ביתר משחקיה וסיימה את הטורניר במאזן הגרוע ביותר מבין כל הנבחרות.
במונדיאל 1962 שוב לא הצליחה מקסיקו לעבור את שלב הבתים, אך השיגה ניצחון ראשון בתולדותיה בגביע העולם מול צ'כוסלובקיה.
במונדיאל 1966 שוב לא הצליחה מקסיקו לעבור את שלב הבתים, בפעם השישית ברציפות.   

בשנת 1963 השתתפה מקסיקו ב אליפות CONCACAF הראשונה, אך לא עברה את שלב הבתים. שנתיים מאוחר יותר זכתה מקסיקו באליפות זו לראשונה בתולדותיה.   

### מונדיאל 1970

מקסיקו נבחרה לארח את מונדיאל 1970 ושובצה בבית המוקדם עם ברית המועצות, בלגיה ואל סלבדור. במשחק הפתיחה של הטורניר סיימה מקסיקו בתיקו 0-0 מול ברית המועצות ובמשחקה השני הביסה את אל סלבדור החלשה 0-4. במשחקה השלישי ניצחה את בלגיה 0-1 ובכך הבטיחה העפלה היסטורית לרבע הגמר, לאחר שישה כישלונות רצופים בשלב הבתים. ברבע הגמר הובילה מקסיקו 0-1 מול איטליה אך הובסה בסופו של דבר 4-1. למרות התבוסה, הטורניר נחשב להצלחה הבינלאומית הראשונה של נבחרת מקסיקו.   

בהמשך זכתה מקסיקו פעמיים נוספות באליפות CONCACAF ב-1971 וב-1977, אך נכשלה בנסיונותיה להעפיל למונדיאל 1974 ולמונדיאל 1982 ובתווך הפסידה בכל משחקיה במונדיאל 1978 אליו כן הצליחה להעפיל.

### מונדיאל 1986

מקסיקו הייתה למדינה הראשונה שמארחת פעמיים את משחקי המונדיאל. קולומביה הייתה המדינה שהייתה אמורה לארח את המשחקים בשנת 1986, אולם בשל בעיות כלכליות נאלצה לוותר על האירוח ומקסיקו נבחרה לארח במקומה.
מקסיקו סיימה את שלב הבתים במקום הראשון לאחר שניצחה את בלגיה 1-2, סיימה בתיקו 1-1 מול פרגוואי וניצחה את עיראק 0-1. בשלב שמינית הגמר ניצחה מקסיקו את בולגריה 0-2 והעפילה בפעם השנייה בתולדותיה לרבע הגמר. בשלב זה סיימה בתיקו 0-0 מול גרמניה, אך הודחה כשהפסידה 4-1 בבעיטות הכרעה מ-11 מטרים. טורניר זה, כמו הטורניר הקודם שאירחה, נחשב כמוצלח עבור הנבחרת המקסיקנית.   

בשנת 1988 שיתפה נבחרת הנוער של מקסיקו שחקנים מעבר לגיל המותר במוקדמות אליפות העולם לנוער ולכן הושעו כל נבחרות מקסיקו, ובכללן הנבחרת הבוגרת, מכל פעילות בינלאומית. בעקבות זאת לא השתתפה מקסיקו במונדיאל 1990.

### שנות ה-90 ותחילת המאה ה-21

לאחר שהסתיימה השעיית הנבחרת, הפכה מקסיקו לנבחרת חזקה ברמה הבינלאומית וקצרה הצלחות גם בטורנירי הגביע העולמי שנערכו מחוץ לגבולותיה.
נוסף על כך זכתה שש פעמים בגביע הזהב, הוזמנה לטורנירי הקופה אמריקה באופן קבוע בהם סיימה פעמיים במקום השני ואף השתתפה חמש פעמים בגביע הקונפדרציות וזכתה בטורניר אותו אירחה בשנת 1999.   

מקסיקו זכתה בגביע הזהב אותו אירחה בצוותא עם ארצות הברית בשנת 1993 ובאותה שנה הוזמנה לראשונה להשתתף בטורניר הקופה אמריקה. מקסיקו הגיעה עד לגמר הטורניר ובו הפסידה 2-1 לארגנטינה.
במונדיאל 1994, אותו אירחה ארצות הברית, שכנתה מצפון, העפילה מקסיקו לשמינית הגמר לאחר שסיימה במקום הראשון בשלב הבתים. מקסיקו פתחה את משחקיה בהפסד 1-0 לנורווגיה, אך בהמשך ניצחה 1-2 את אירלנד וסיימה בתיקו 1-1 עם איטליה. כל הנבחרות בבית המוקדם סיימו עם אותו מספר נקודות, אך מקסיקו סיימה ראשונה בגלל שערי זכות. בשמינית הגמר סיימה מקסיקו בתיקו 1-1 מול בולגריה והודחה בפעם השנייה ברציפות מהמשחקים בבעיטות הכרעה מ-11 מטרים.  

בזכות זכייתה בגביע הזהב, השתתפה מקסיקו לראשונה בגביע הקונפדרציות בשנת 1995. מקסיקו ניצחה את ערב הסעודית המארחת 0-2 וסיימה בתיקו 1-1 עם אלופת אירופה דנמרק. המשחק הוכרע לרעת מקסיקו בבעיטות הכרעה מ-11 מטרים ומקסיקו עברה לשחק על המקום השלישי בטורניר מול ניגריה. גם משחק זה הסתיים בתיקו 1-1, אולם הפעם מקסיקו ניצחה בבעיטות ההכרעה וסיימה במקום השלישי כאשר היא מסיימת את הטורניר ללא הפסד במועד החוקי.
מקסיקו שבה וזכתה בגביע הזהב ב-1996 ולכן הוזמנה שוב לשחק בגביע הקונפדרציות בשנת 1997. הפעם הודחה מקסיקו כבר בשלב הבתים.
מקסיקו זכתה בפעם השלישית ברציפות בגביע הזהב בשנת 1998 וגם העפילה למונדיאל 1998. במונדיאל עצמו שוב הגיעה מקסיקו לשלב שמינית הגמר אך הפסידה לגרמניה 2-1 והודחה. בשנת 1999 אירחה מקסיקו לראשונה את טורניר גביע הקונפדרציות בו השתתפה הן כמארחת וכן כמחזיקת גביע הזהב.
בשלב הבתים ניצחה מקסיקו את ערב הסעודית ואת בוליביה וסיימה בתיקו עם מצרים. מקסיקו העפילה מראשות הבית לחצי הגמר בו ניצחה את ארצות הברית 0-1 אחרי הארכה. במשחק הגמר גברה מקסיקו על ברזיל 3-4 וזכתה בגביע הקונפדרציות בפעם הראשונה בתולדותיה.   

בעקבות זכייתה בגביע, השתתפה מקסיקו גם בטורניר שנערך בשנת 2001 אך בו הפסידה בכל משחקיה. באותה שנה העפילה מקסיקו בפעם השנייה בתולדותיה לגמר הקופה אמריקה אך הפסידה לקולומביה המארחת 1-0.   

במונדיאל 2002 העפילה מקסיקו לשמינית הגמר מראשות הבית המוקדם לאחר ניצחונות על קרואטיה ואקוודור ותיקו מול איטליה, אך הפסידה לארצות הברית 2-0 והודחה מהטורניר. בשנת 2003 זכתה מקסיקו בגביע הזהב בפעם הרביעית ולכן הוזמנה להשתתף בגביע הקונפדרציות בשנת 2005 בו הפגינה יכולת טובה וסיימה במקום הרביעי. מקסיקו סיימה ראשונה בבית המוקדם בזכות ניצחונות על יפן וברזיל ותיקו מול יוון. בחצי הגמר סיימה בתיקו 1-1 מול ארגנטינה והודחה בבעיטות הכרעה מאחד עשר מטרים. במשחק על המקום השלישי הפסידה לגרמניה 4-3 לאחר הארכה ולאחר שחזרה שלוש פעמים מפיגור במהלך המשחק.   

במונדיאל 2006 הודחה מקסיקו בשלב שמינית הגמר לאחר הפסד 2-1 לארגנטינה.   

בשנת 2009 זכתה מקסיקו בגביע הזהב בפעם השמינית ובמונדיאל 2010 הודחה בשלב שמינית הגמר בפעם החמישית ברציפות ובפעם השנייה ברציפות מול ארגנטינה שניצחה 3-1. בשנת 2011 זכתה מקסיקו בגביע הזהב בפעם התשיעית.  

באולימפיאדת לונדון (2012) זכתה הנבחרת האולימפית של מקסיקו (בה משחקים שחקנים עד גיל 23 בתוספת 3 שחקנים מבוגרים יותר) במדליית הזהב לאחר שניצחה במשחק הגמר את נבחרת ברזיל בתוצאה 2:1.  

בעקבות זכייתה בגביע הזהב בשנת 2011, מקסיקו העפילה למשחקי גביע הקונפדרציות שנערכו בברזיל בשנת 2013. הנבחרת סיימה במקום השלישי בבית ולא עלתה לשלב חצי הגמר.  

במונדיאל 2014 שובצה מקסיקו בשלב הבתים עם המארחת ברזיל, קרואטיה וקמרון. מקסיקו גברה על קמרון 0-1 וסיימה בתיקו 0-0 עם המארחת ברזיל. ניצחון 1-3 על קרואטיה במחזור הסיום של שלב הבתים העלה אותה לשמינית הגמר מהמקום השני בבית. בשלב זה הפסידה מקסיקו להולנד 2-1 לאחר ששמטה יתרון 0-1 וספגה שער שוויון שתי דקות לסיום ושער שני 4 דקות בתוך תוספת הזמן. בכך הודחה מקסיקו בפעם השישית ברציפות בשלב שמינית הגמר. בשנת 2015 זכתה מקסיקו בגביע הזהב בפעם העשירית ובעקבות כך השתתפה בגביע הקונפדרציות בשנת 2017 בו סיימה במקום הרביעי. במונדיאל 2018 הוגרלה בבית עם שוודיה, דרום קוריאה ואלופת העולם גרמניה. מקסיקו גברה במשחק הראשון על גרמניה 0-1, ניצחה 1-2 את דרום קוריאה והפסידה 3-0 לשוודיה ועלתה לשמינית גמר מהמקום השני. בשמינית הגמר הפסידה 2-0 לברזיל והודחה בפעם השביעית ברציפות באותו שלב.

במונדיאל 2022 הוגרלה מקסיקו בבית עם ארגנטינה, פולין וערב הסעודית. מקסיקו סיימה בתיקו 0-0 עם פולין, הפסידה 2-0 לארגנטינה וגברה על ערב הסעודית 1-2, אך סיימה במקום השלישי בבית עקב שער חובה אחד יותר מפולין שסיימה באותו מספר נקודות. בעקבות זאת, מקסיקו הודחה כבר בשלב הבתים לאחר שבע העפלות רצופות לשמינית הגמר ולראשונה מאז 1978.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | סיבוב ראשון | 3 | 0 | 0 | 3 | 4 | 13 |
| הממלכה האיטלקיתהממלכה האיטלקית 1934 | לא העפילה |
| צרפתצרפת 1938 | פרשה |
| ברזילברזיל 1950 | סיבוב ראשון | 3 | 0 | 0 | 3 | 2 | 10 |
| שווייץשווייץ 1954 | סיבוב ראשון | 2 | 0 | 0 | 2 | 2 | 8 |
| שוודיהשוודיה 1958 | סיבוב ראשון | 3 | 0 | 1 | 2 | 1 | 8 |
| צ'ילהצ'ילה 1962 | סיבוב ראשון | 3 | 1 | 0 | 2 | 3 | 4 |
| אנגליהאנגליה 1966 | סיבוב ראשון | 3 | 0 | 2 | 1 | 1 | 3 |
| מקסיקומקסיקו 1970 | רבע גמר | 4 | 2 | 1 | 1 | 6 | 4 |
| גרמניהגרמניה 1974 | לא העפילה |
| ארגנטינהארגנטינה 1978 | סיבוב ראשון | 3 | 0 | 0 | 3 | 2 | 12 |
| ספרדספרד 1982 | לא העפילה |
| מקסיקומקסיקו 1986 | רבע גמר | 5 | 3 | 2 | 0 | 6 | 2 |
| איטליהאיטליה 1990 | הושעתה בעקבות זיופים של גילאי שחקנים באליפות נוער |
| ארצות הבריתארצות הברית 1994 | שמינית גמר | 4 | 1 | 2 | 1 | 4 | 4 |
| צרפתצרפת 1998 | שמינית גמר | 4 | 1 | 2 | 1 | 8 | 7 |
| קוריאה הדרומיתקוריאה הדרומית יפןיפן 2002 | שמינית גמר | 4 | 2 | 1 | 1 | 4 | 4 |
| גרמניהגרמניה 2006 | שמינית גמר | 4 | 1 | 1 | 2 | 5 | 5 |
| דרום אפריקהדרום אפריקה 2010 | שמינית גמר | 4 | 1 | 1 | 2 | 4 | 5 |
| ברזילברזיל 2014 | שמינית גמר | 4 | 2 | 1 | 1 | 5 | 3 |
| רוסיהרוסיה 2018 | שמינית גמר | 4 | 2 | 0 | 2 | 3 | 6 |
| קטר (מדינה)קטר (מדינה) 2022 | סיבוב ראשון | 3 | 1 | 1 | 1 | 2 | 3 |
| ארצות הבריתארצות הברית מקסיקומקסיקו קנדהקנדה 2026 | העפילה כמארחת |  |  |  |  |  |
| **סה"כ** | 17/22 | 60 | 17 | 15 | 28 | 62 | 101 |

* משחקי תיקו כוללים גם משחקים שהוכרעו בבעיטות הכרעה

כל אליפויות CONCACAF/גביע הזהב
------------------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אל סלוודוראל סלוודור 1963 | סיבוב ראשון | 3 | 1 | 1 | 1 | 9 | 2 |
| גואטמלהגואטמלה 1965 | **מקום ראשון** | 5 | 4 | 1 | 0 | 13 | 2 |
| הונדורסהונדורס 1967 | מקום שני | 5 | 4 | 0 | 1 | 10 | 1 |
| קוסטה ריקהקוסטה ריקה 1969 | מקום רביעי | 5 | 1 | 2 | 2 | 4 | 5 |
| טרינידד וטובגוטרינידד וטובגו 1971 | **מקום ראשון** | 5 | 4 | 1 | 0 | 6 | 1 |
| האיטיהאיטי 1973 | מקום שלישי | 5 | 2 | 2 | 1 | 10 | 5 |
| מקסיקומקסיקו 1977 | **מקום ראשון** | 5 | 5 | 0 | 0 | 20 | 5 |
| הונדורסהונדורס 1981 | מקום שלישי | 5 | 1 | 3 | 1 | 6 | 3 |
| 1985 | פרשה כדי לארח את מונדיאל 1986 |
| 1989 | הושעתה |
| ארצות הבריתארצות הברית 1991 | מקום שלישי | 5 | 3 | 1 | 1 | 10 | 5 |
| ארצות הבריתארצות הברית מקסיקומקסיקו 1993 | **מקום ראשון** | 5 | 4 | 1 | 0 | 28 | 2 |
| ארצות הבריתארצות הברית 1996 | **מקום ראשון** | 4 | 4 | 0 | 0 | 9 | 0 |
| ארצות הבריתארצות הברית 1998 | **מקום ראשון** | 4 | 4 | 0 | 0 | 8 | 2 |
| ארצות הבריתארצות הברית 2000 | רבע גמר | 3 | 1 | 1 | 1 | 6 | 3 |
| ארצות הבריתארצות הברית 2002 | רבע גמר | 3 | 2 | 1 | 0 | 4 | 1 |
| ארצות הבריתארצות הברית מקסיקומקסיקו 2003 | **מקום ראשון** | 5 | 4 | 1 | 0 | 9 | 0 |
| ארצות הבריתארצות הברית 2005 | רבע גמר | 4 | 2 | 0 | 2 | 7 | 4 |
| ארצות הבריתארצות הברית 2007 | מקום שני | 6 | 4 | 0 | 2 | 7 | 5 |
| ארצות הבריתארצות הברית 2009 | **מקום ראשון** | 6 | 5 | 1 | 0 | 15 | 2 |
| ארצות הבריתארצות הברית 2011 | **מקום ראשון** | 6 | 6 | 0 | 0 | 22 | 4 |
| ארצות הבריתארצות הברית 2013 | חצי גמר | 5 | 3 | 0 | 2 | 8 | 5 |
| ארצות הבריתארצות הברית קנדהקנדה 2015 | **מקום ראשון** | 6 | 4 | 2 | 0 | 16 | 6 |
| ארצות הבריתארצות הברית 2017 | חצי גמר | 5 | 3 | 1 | 1 | 6 | 2 |
| ארצות הבריתארצות הברית קוסטה ריקהקוסטה ריקה ג'מייקהג'מייקה 2019 | **מקום ראשון** | 6 | 5 | 1 | 0 | 16 | 4 |
| ארצות הבריתארצות הברית 2021 | מקום שני | 6 | 4 | 1 | 1 | 9 | 2 |
| ארצות הבריתארצות הברית קנדהקנדה 2023 | **מקום ראשון** | 6 | 5 | 0 | 1 | 13 | 2 |
| **סה"כ** | 25/27 | 123 | 85 | 21 | 17 | 271 | 73 |

* משחקי תיקו כוללים גם משחקים שהוכרעו בבעיטות הכרעה

קופה אמריקה
-----------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| 1916 עד 1991 | לא הוזמנה |
| אקוודוראקוודור 1993 | מקום שני | 6 | 2 | 2 | 2 | 8 | 7 |
| אורוגוואיאורוגוואי 1995 | רבע גמר | 4 | 1 | 2 | 1 | 5 | 4 |
| בוליביהבוליביה 1997 | מקום שלישי | 6 | 2 | 2 | 2 | 8 | 9 |
| פרגוואיפרגוואי 1999 | מקום שלישי | 6 | 3 | 1 | 2 | 10 | 9 |
| קולומביהקולומביה 2001 | מקום שני | 6 | 3 | 1 | 2 | 7 | 5 |
| פרופרו 2004 | רבע גמר | 4 | 2 | 1 | 1 | 5 | 7 |
| ונצואלהונצואלה 2007 | מקום שלישי | 6 | 4 | 1 | 1 | 13 | 5 |
| ארגנטינהארגנטינה 2011 | סיבוב ראשון | 3 | 0 | 0 | 3 | 1 | 4 |
| צ'ילהצ'ילה 2015 | סיבוב ראשון | 3 | 0 | 2 | 1 | 4 | 5 |
| ארצות הבריתארצות הברית 2016 | רבע גמר | 4 | 2 | 1 | 1 | 6 | 9 |
| ברזילברזיל 2019 | לא הוזמנה |
| ארגנטינהארגנטינה קולומביהקולומביה 2021 |
| ארצות הבריתארצות הברית 2024 | העפילה |  |  |  |  |  |  |
| **סה"כ** | 11/48 | 48 | 19 | 13 | 16 | 67 | 64 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 | זוכת גביע הזהב 1993 | מקום שלישי | 3 | 1 | 2 | 0 | 4 | 2 |
| ערב הסעודיתערב הסעודית 1997 | זוכת גביע הזהב 1996 | סיבוב ראשון | 3 | 1 | 0 | 2 | 8 | 6 |
| מקסיקומקסיקו 1999 | מארחת הטורניר, מחזיקת גביע הזהב 1998 | **מקום ראשון** | 5 | 4 | 1 | 0 | 13 | 6 |
| קוריאה הדרומיתקוריאה הדרומית יפןיפן 2001 | מחזיקת גביע הקונפדרציות 1999 | סיבוב ראשון | 3 | 0 | 0 | 3 | 1 | 8 |
| צרפתצרפת 2003 | לא העפילה |
| גרמניהגרמניה 2005 | זוכת גביע הזהב 2003 | מקום רביעי | 5 | 2 | 2 | 1 | 7 | 5 |
| דרום אפריקהדרום אפריקה 2009 | לא העפילה |
| ברזילברזיל 2013 | זוכת גביע הזהב 2011 | סיבוב ראשון | 3 | 1 | 0 | 2 | 3 | 5 |
| רוסיהרוסיה 2017 | זוכת גביע הזהב 2015 (ניצחה בפלייאוף את זוכת גביע הזהב 2013) | מקום רביעי | 5 | 2 | 1 | 2 | 8 | 10 |
| **סה"כ** |  | 7/10 | 27 | 11 | 6 | 10 | 44 | 42 |

* משחקי תיקו כוללים גם משחקים שהוכרעו בבעיטות הכרעה

ליגת האומות של CONCACAF
-----------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הבריתארצות הברית 2019-2020 | א | מקום שני | 6 | 4 | 1 | 1 | 15 | 6 |
| ארצות הבריתארצות הברית 2022-2023 | א | מקום שלישי | 6 | 3 | 2 | 1 | 9 | 6 |
| ארצות הבריתארצות הברית 2023-2024 | א |  |  |  |  |  |  |  |
| 2024-2025 | א |  |  |  |  |  |  |  |
| **סה"כ** | 12 | 7 | 3 | 2 | 24 | 12 |

* משחקי תיקו כוללים גם משחקים שהוכרעו בבעיטות הכרעה

שחקנים מפורסמים
---------------

* הוגו סנצ'ז
* רפאל מרקס
* חורחה קמפוס
* לואיס גרסיה פוסטיגו
* קוואוטמוק בלנקו
* לואיס הרננדס
* חאבייר הרננדס
* קרלוס ארמוסיו
* אלברטו גרסיה אספה
* אנטוניו קרבחאל
* קלאודיו סוארס

שיאי שחקנים
-----------

נכון ל-13 בספטמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**אנדרס גוארדאדו** שיאן ההופעות (181) בנבחרת מקסיקו בכל הזמנים.

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אנדרס גוארדאדו | 2005–2022 | **181** | 28 |
| 2 | קלאודיו סוארס | 2006-1992 | **179** | 6 |
| 3 | רפאל מארקס | 2018-1997 | **148** | 18 |
| 4 | פאבל פארדו | 1997–2009 | **147** | 11 |
| 5 | חרארדו טוראדו | 1999–2013 | **146** | 6 |
| **גיירמו אוצ'ואה** | **2005–הווה** | 0 |
| 7 | **הקטור מורנו** | **2007–הווה** | **132** | 5 |
| 8 | חורחה קמפוס | 1991–2004 | **129** | 0 |
| 9 | קרלוס סלסידו | 2004–2014 | **124** | 10 |
| 10 | רמון רמירז | 1991–2000 | **121** | 15 |

### מלכי השערים

**חאבייר הרננדס** שיאן השערים (52) בנבחרת מקסיקו בכל הזמנים.

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | חאבייר הרננדס | 2019-2009 | **52** | 109 | 0.48 |
| 2 | חארד בורחטי | 1997 - 2008 | **46** | 89 | 0.52 |
| 3 | קוואוטמוק בלנקו | 1995 - 2014 | **39** | 120 | 0.33 |
| 4 | לואיס הרננדס | 1995–2002 | **35** | 86 | 0.41 |
| קארלוס הרמוסילו | 1997-1984 | 91 | 0.38 |
| 6 | **ראול חימנס** | **2013-הווה** | **33** | 105 | 0.31 |
| 7 | אנריקה בורחה | 1966–1975 | **31** | 65 | 0.48 |
| 8 | לואיס אלבס | 1988–2001 | **30** | 84 | 0.36 |
| 9 | לואיס גרסיה פוסטיגו | 1991–1999 | **29** | 79 | 0.37 |
| 10 | הוגו סאנצ'ס | 1977–1998 | **28** | 57 | 0.49 |
| לואיס פלורס | 1993-1983 | 61 | 0.46 |
| אנדרס גוארדאדו | 2022-2005 | 181 | 0.15 |

סגל הנבחרת
----------

סגל השחקנים שזומנו לקראת משחקי מונדיאל 2022

מספר ההופעות והשערים מעודכן ל-16 בנובמבר 2022, אחרי המשחק נגד שוודיה.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | אלפרדו טלברה | 18 בספטמבר 1982 | 40 | 0 | מקסיקומקסיקו חוארז |
| 12 | שוער | רודולפו קוטה | 3 ביולי 1987 | 8 | 0 | מקסיקומקסיקו לאון |
| 13 | שוער | גיירמו אוצ'ואה | 13 ביולי 1985 | 131 | 0 | מקסיקומקסיקו קלוב אמריקה |
|  |
| 2 | הגנה | נסטור אראוחו | 29 באוגוסט 1991 | 63 | 3 | מקסיקומקסיקו קלוב אמריקה |
| 3 | הגנה | ססאר מונטס | 24 בפברואר 1997 | 30 | 1 | מקסיקומקסיקו מונטריי |
| 5 | הגנה | יוהאן ואסקס | 22 באוקטובר 1998 | 7 | 0 | איטליהאיטליה קרמונזה |
| 6 | הגנה | חרארדו ארטאגה | 7 בספטמבר 1998 | 17 | 1 | בלגיהבלגיה גנק |
| 15 | הגנה | הקטור מורנו | 17 בינואר 1988 | 128 | 5 | מקסיקומקסיקו מונטריי |
| 19 | הגנה | חורחה סאנצ'ס | 10 בדצמבר 1997 | 26 | 1 | הולנדהולנד אייאקס |
| 23 | הגנה | חסוס גאיארדו | 15 באוגוסט 1994 | 78 | 1 | מקסיקומקסיקו מונטריי |
| 26 | הגנה | קווין אלברס | 15 בינואר 1999 | 8 | 0 | מקסיקומקסיקו פאצ'וקה |
|  |
| 4 | קישור | אדסון אלברס | 24 באוקטובר 1997 | 58 | 3 | הולנדהולנד אייאקס |
| 7 | קישור | לואיס רומו | 5 ביוני 1995 | 27 | 1 | מקסיקומקסיקו מונטריי |
| 8 | קישור | קרלוס רודריגס | 3 בינואר 1997 | 36 | 0 | מקסיקומקסיקו קרוז אזול |
| 14 | קישור | אריק גוטיירס | 15 ביוני 1995 | 34 | 1 | הולנדהולנד איינדהובן |
| 16 | קישור | הקטור הררה | 19 באפריל 1990 | 102 | 10 | ארצות הבריתארצות הברית יוסטון דינמו |
| 17 | קישור | אורבלין פינדה | 24 במרץ 1996 | 50 | 6 | יווןיוון א.א.ק. אתונה |
| 18 | קישור | אנדרס גוארדאדו (קפטן) | 28 בספטמבר 1986 | 178 | 28 | ספרדספרד ריאל בטיס |
| 21 | קישור | אוריאל אנטונה | 21 באוגוסט 1997 | 36 | 9 | מקסיקומקסיקו קרוז אזול |
| 24 | קישור | לואיס צ'אבס | 15 בינואר 1996 | 9 | 0 | מקסיקומקסיקו פאצ'וקה |
| 25 | קישור | רוברטו אלברדו | 7 בספטמבר 1998 | 31 | 4 | מקסיקומקסיקו גוודלחרה |
|  |
| 9 | חלוץ | ראול חימנז | 5 במאי 1991 | 95 | 29 | אנגליהאנגליה וולבס |
| 10 | חלוץ | אלכסיס וגה | 25 בנובמבר 1997 | 22 | 6 | מקסיקומקסיקו גוודלחרה |
| 11 | חלוץ | רוחליו פונס מורי | 5 במרץ 1991 | 16 | 6 | מקסיקומקסיקו מונטריי |
| 20 | חלוץ | הנרי מרטין | 18 בנובמבר 1992 | 27 | 6 | מקסיקומקסיקו קלוב אמריקה |
| 22 | חלוץ | אירווינג לוסאנו | 30 ביולי 1995 | 60 | 16 | איטליהאיטליה נאפולי |

קישורים חיצוניים
----------------

ויקישיתוף מדיה וקבצים בנושא **נבחרת מקסיקו בכדורגל** בוויקישיתוף
* 

* אתר האינטרנט הרשמי של נבחרת מקסיקו בכדורגל (בספרדית)
* נבחרת מקסיקו בכדורגל, ברשת החברתית פייסבוק

* נבחרת מקסיקו בכדורגל, ברשת החברתית אקס (טוויטר)

* נבחרת מקסיקו בכדורגל, ברשת החברתית אינסטגרם
* אתר פדרציית הכדורגל של מקסיקו
* דודי ליפט, שומרי מסורת: הכירו את נבחרת מקסיקו, באתר nrg‏, 13 במאי 2010

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של צפון אמריקה, מרכז אמריקה והאיים הקריביים (CONCACAF) |
| --- |
| 

|  |
| --- |
| איי הבתולה של ארצות הברית • איי הבתולה הבריטיים • איי קיימן • אל סלוודור • אנגווילה • אנטיגואה וברבודה • ארצות הברית • ארובה • איי בהאמה • בונייר(**1**) • בליז • ברבדוס • ברמודה • גוואדלופ(**1**) • גואטמלה • גיאנה • גיאנה הצרפתית(**1**) • ג'מייקה • גרנדה • דומיניקה • האיטי • הונדורס • איי טרקס וקייקוס • טרינידד וטובגו • מונטסראט • מרטיניק(**1**) • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט מארטן(**1**) •סן מרטן(**1**) • סנט קיטס ונוויס • פוארטו ריקו • פנמה • קובה • קוסטה ריקה • קוראסאו •קנדה • הרפובליקה הדומיניקנית
1 נבחרות אלה מוכרות על ידי ה-CONCACAF אך אינן מוכרות על ידי פיפ"א |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2001098788
* VIAF: 154962270
* WorldCat: lccn-n2001098788

 |